֊ Օրենսգրքում փոփոխությունները են­թադրում են նաև նորմատիվ կարգավո­րումներ ԿԸՀ-ի կողմից, հանձնաժողովի անդամների համապատասխան վերա­պատրաստումներ, որպեսզի լավատեղյակ լինեն կատարված փոփոխություններին: Կուսակցությունների մասով՝ ցանկերը կազմելու հետ կապված խնդիրներ, որովհետև ռեյտինգայինի պարագայում այլ տրամաբանություն է, համամասնականի պարագայում՝ այլ: Այս բոլորը խնդիրներ են առաջացնում: Չեմ կարծում, որ որևէ քաղաքական ուժի համար հեշտ կլիներ ադապտացվել նոր իրավակարգավորումներին: Չեք կարող մատնացույց անել որևէ երկրի փորձ, որտեղ ընտրական օրենսդրության մեջ կատարվեն փոփո­խություններ և դրանից անմիջապես հե­տո տեղի ունենան փոփոխություններ: Սա ճիշտ պրակտիկա չէ և չի ողջունվում: Դրանով է պայմանավորված, օրինակ, Վե­նետիկի հանձնաժողովի մոտեցումները այս հարցում: Դրանք իրական կյանքից բխած սկզբունքային դիրքորոշումներ են: